laion/Wikipedia-Exotic huggingface dataset:
מארז מחשב

מארז מחשב הוא הקופסה שמכילה את כל רכיבי החומרה (לוח אם, מעבד, ספק כוח וכו') המרכיבים את המחשב. תפקידו של המארז הוא לאגד את כל החומרה ביחד בתוך קופסה אחת ולשמור שלא תיפגע מנזקים פיזיים. במארז יש פתחים לשקעים המאפשרים את חיבורו של המחשב לרכיבים פריפריאליים, כגון מדפסת, אוזניות, מקלדת ועוד. מארז נמדד על פי מספר קריטריונים: עיצוב חיצוני קירור: על המחשב להיות מקורר בדרך מסוימת על מנת שיוכל לפעול כהלכה. קריטריון זה חשוב במיוחד לאלו המשתמשים בקירור אוויר, התלוי בטמפרטורה שבתוך המארז ובסירקולציית האוויר שבו. הקירור מושפע ישירות ממבנה המארז, איכותו והמאווררים הכלולים בו. למארז טוב ישנם פתחי מאווררים הממוקמים במקומות אסטרטגיים והוא בנוי מחומר בעל מוליכות חום גבוהה. בידוד אקוסטי: על מארז לסייע בצמצום הרעש הנובע מן המחשב, שבו חלקים נעים אחדים, ובמיוחד הכוננים השונים והמאווררים. הנדסת אנוש ואיכות בנייה: על המארז להיות מתוכנן לשימוש נכון וקל של המשתמש ולהיבנות בצורה טובה ומחושבת. מוטב גם שהחומרים שמהם בנוי המארז יהיו קלים. תוספות מיוחדות: ישנם מארזים המגיעים עם תוספות כמו לוח בקרת טמפרטורה, נעילה של המארז, חלון צד שקוף, תיק נשיאה ותוספות נוספות. מודינג הוא שם כולל ליצירת מארז מחשב, או חלק אחר של המחשב, באופן מקורי וייחודי ליוצר. למעשה ניתן לעשות הכל, החל מחיתוך וכיפוף של המארז, צביעה של חלקים שונים של המחשב ועד שימוש בתאורה מיוחדת, אפקטים מרשימים וחומרים ייחודיים.
אמריפול

אמריפול - קהילת המשטרות של אמריקה (Ameripol, Comunidad de Policías de América) הוא ארגון משטרה רב-לאומי העוסק באכיפה ומלחמה בסמים שהוקם ב-14 בנובמבר 2007 ומטהו הראשי שוכן בבירת קולומביה, בוגוטה. הארגון עוסק בביטחון הציבור, לוחמה בטרור, מניעת פשעי מלחמה, מאבק בסחר בסמים, סחר בבני אדם, סחר בכלי נשק, מאבק בהלבנת הון ופורנוגרפיית ילדים, כמו כן נלחם הארגון בשחיתות ונאבק בפשעי מחשב. בניגוד למקבילתו האירופאית יורופול, אמריפול היא ארגון אכיפת חוק לכל דבר וסוכני הארגון חמושים באופן קבוע. נוסף להיותו ארגון מודיעין משטרתי העוסק בתיאום בין גופי אכיפת החוק בדרום אמריקה. אורוגוואי אורוגוואי אל סלוודור אל סלוודור אקוודור אקוודור ארגנטינה ארגנטינה ארצות הברית ארצות הברית בוליביה בוליביה ברזיל ברזיל גואטמלה גואטמלה גיאנה גיאנה ג'מייקה ג'מייקה האיטי האיטי הונדורס הונדורס הרפובליקה הדומיניקנית הרפובליקה הדומיניקנית מקסיקו מקסיקו ניקרגואה ניקרגואה פנמה פנמה פרגוואי פרגוואי פרו פרו צ'ילה צ'ילה קובה קובה קולומביה קולומביה קוסטה ריקה קוסטה ריקה היחידה הלאומית לשיתוף פעולה מודיעיני טכנולוגי משטרתי היחידה הלאומית לאיסוף מידע היחידה הלאומית לחקירת פשעים ותמיכה משפטית יחידת האימונים והדוקטרינה בארגון חברות 14 סוכנויות כסוכנויות משקיפות המשתפות פעולה עם הארגון והן - המשטרה הרכובה המלכותית של קנדה, ההתאחדות הבינלאומית של מפכ"לי המשטרה, ארגון מדינות אמריקה, קהילת אמריקה הלטינית והים הקאריבי לענייני מודיעין משטרתי, אינטרפול, ועדת מפקדי המשטרה של מרכז אמריקה, המשטרה הלאומית של ספרד, המשמר האזרחי הספרדי, יורופול, הקרביניירי האיטלקי, משרד משטרת הפלילים הפדרלית הגרמנית, המינהל המרכזי לשירותי לוחמה בסמים של איטליה, מערך הביטחון האזורי והמשמר הפיננסי האיטלקי. מדיה וקבצים בנושא אמריפול בוויקישיתוף אתר האינטרנט הרשמי של אמריפול
המינהל הכללי למחקר ותיעוד (מרוקו)

המינהל הכללי למחקר ותיעוד של ממלכת מרוקו (בערבית: المديرية العامة للدراسات والمستندات; בצרפתית: Direction générale des études et de la documentation) היא סוכנות ביון החוץ של מרוקו מאז 1973, החברה בקהילת המודיעין המרוקאית ואחראית על שמירה על ביטחון הממלכה, המדינה ומוסדותיה. סוכנות הביון הוקמה בסיוע המוסד למודיעין ולתפקידים מיוחדים, ואיש המוסד אהרון שרף בנה וניהל (ב-1970) את הקורס הראשון להכשרת עובדי הסוכנות, שהייתה אז בתכנון. מאז 2005 בראש הארגון עומד מוחמד יאסין מנסורי. הארגון עוסק בעיקר באיסוף מודיעין, אולם מאז הפיגועים בקזבלנקה, שאירעו ב-13 במאי 2003 הוטל על הארגון גם להיאבק בארגוני טרור מחתרתיים והמאבק בארגונים הבדלניים של סהרה המערבית התחזק. תפקיד המנהל מוגדר כאחראי על שמירה על ביטחון הממלכה, המדינה ומוסדותיה. דו"ח שהוצא על ידי מועצת זכויות האדם של האו"ם סיווג את המודיעין המרוקאי כמנגנון הביטחון החזק ביותר באפריקה הצפונית ובמזרח התיכון, בהתחשב בהיקף הפעולות שהוא ביצע בנושאי לוחמה טרור ומאבק בפשעים המאיימים על ביטחון הציבור וכן גם ביעילות עבודתו והתקציב העצום המוענק לביצוע משימותיה בתנאים נוחים. הדו"ח קבע כי למודיעין המרוקאי יש תוכנית חזקה בכל הקשור למלחמה בטרור, בנוסף לעובדה שהיא מבוססת על עקרון שיתוף הפעולה עם שירותי הביון הבינלאומיים; כמו CIA האמריקאי, המשרד לביטחון המדינה הסיני, שירות ביון החוץ הרוסי, שירות ביטחון המדינה הבלגי, המוסד ועם מדינות המפרץ הערביות, במטרה לחזק את מעמדן ברמה הגלובלית, מה שאפשר להן להבטיח יציבות ושלום בתקופה שבה מדינות ערב היו עדות לפעולות של גורמים קיצוניים כמו האחים המוסלמים ודאעש. הגוף עוסק בפשעים חמורים, כגון גניבה, שוד, סחר בסמים ונשק, בדו"ח המועצה נאמר כי צוות העובדים של המינהל פועל בסביבה ביטחונית המספקת את כל דרישות הדור החדש ואת האמצעים הנדרשים לבצע את משימתה בצורה הטובה ביותר, מה שהביא לתוצאות שחסכו מהמדינה פעולות טרור במהלך העשור הראשון והשני של המאה ה-21. האופי המקצועי של ה"DGST" ניכר במספר חוליות הטרור שפורקו במהלך שנת 2014, שמנו 113, בראשות 1,256 גורמים קיצוניים שהיו ערוכים לבצע 30 פעולות עוינות, וכי סוכלו 266 פיגועים, 114 מהם היו פרויקטים של התקפות על 30 מרכזים מסחריים, 27 אתרי תיירות, 16 נציגויות דיפלומטיות ו-22 בתי תפילה באמצעות חומרי נפץ. כחלק מהמאבק בטרור הצליחו כוחות הביטחון המרוקאים למנוע 66 ניסיונות לשדוד בנקים ומוסדות ציבור, כמו חברות חלוקת מים וחשמל, וכן הצליחו לפרק חוליית טרור הכוללת 8 אנשים פעילים בערי הממלכה. הסוכנות פועלת לגייס ולשלוח לוחמים לאזורי סכסוך במסוריה ועיראק. אחמד א-דוליימי (1973-1983) עבדולחק אל-קאדירי (1983-2001) אחמד אלהרצ'י (2001-2005) מוחמד יאסין מנסורי (2005-ואילך) משרד הפנים המרוקאי המינהל הכללי למחקר ותיעוד (מרוקו) המינהל הכללי לפיקוח הטריטוריה המינהל הכללי לענייני פנים של מרוקו הכוחות המזוינים המלכותיים של מרוקו לשכה 2 של צבא מרוקו לשכה 5 של צבא מרוקו סוכנות הביון של הז'נדרמריה המלכותית המרוקאית ארל'ה שרף, גלויות מהמוסד, הוצאת כנרת זמורה דביר, 2022 (עמ' 73 - 78)
ברוך פודולסקי

ברוך פּוֹדוֹלְסקי (ברוסית: Барух Подольский;‏ 1940, מוסקבה – 21 בפברואר 2011, חולון) היה בלשן ומילונאי ישראלי יליד ברית המועצות, בעבר אסיר ציון. פודולסקי נולד למשפחה יהודית במוסקבה בשנת 1940 בשם בוריס סמיונוביץ' (Борис Семёнович) פודולסקי. הוריו התעניינו בתרבות יהודית; שפת הדיבור העיקרית שלהם הייתה רוסית, אך הוא למד ממשפחתו גם יידיש ועברית. מגיל צעיר התעניין בפעילות ציונית, אך הציונות נרדפה בברית המועצות, ובגיל 18 הוא נעצר וישב חמש שנים במחנה מאסר במורדוביה. ב-1967 נאסר שוב לשנתיים. פודולסקי למד בשנים 1956–1958 באוניברסיטת המדינה במוסקבה את שפת ההינדי. בשנים 1964–1966 למד אנגלית במוסד לשפות זרות במוסקבה. בשנת 1971, אחרי שנים של סירוב, עלה לישראל. הוא סיים את לימודי התואר הראשון בבלשנות ובבלשנות שמית ב-1974 באוניברסיטת תל אביב, והמשיך ללימודי תואר שני בבלשנות שמית, אותם סיים ב-1976. במקביל החל להרצות בקורסים לבלשנות באוניברסיטה זו, החל מ-1973. את עבודת הדוקטור, אותה סיים ב-1985, כתב על תולדות הלשון האמהרית. בשנות התשעים התפרסם בקרב העולים מברית המועצות כשהעביר שיעורי עברית בתחנת הרדיו רק"ע (מ-1992), והוציא מילון עברי־רוסי וספר דקדוק של השפה העברית ברוסית. כמו כן הוציא מילון אמהרי־עברי לשימוש העולים מאתיופיה. פודולסקי לימד בלשנות שמית באוניברסיטת תל אביב עד סוף ימיו, ועסק בהכנת מהדורה חדשה ומורחבת של המילון העברי־רוסי. היה חבר מערכת כתב העת המדעי "Israel Oriental Studies". תחומי המחקר והכתיבה שבהם עסק היו בלשנות השוואתית, מילונאות, אטימולוגיה, היסטוריה של הכתיבה, בלשנות נוסטרטית, מורפולוגיה ומורפו-פונולוגיה של שפות שמיות, ומבנה שפות כגון עברית מודרנית, הינדי, שפות סינו-טיבטיות ושפות האינדיאנים באמריקה. פודולסקי התגורר בעיקר בעיר חולון. היה נשוי ללידה. נפטר ממחלת הסרטן בשנת 2011. אתר האינטרנט הרשמי של ברוך פודולסקי הדף של ברוך פודולסקי, באתר אוניברסיטת תל אביב ברוך פודולסקי, מישהו כאן מדבר נוסטרטית?, באתר הארץ, 28 באוגוסט 2009 Он пережил Советскую власть: скончался известный отказник, автор иврит-русского словаря, באתר "איזרוס" (ברוסית) ברוך פודולסקי (1940-2011), דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אל-חורה

אל-חורה (בערבית: الحرّة; באנגלית: Alhurra, תעתיק מדויק: "אלחרה"; באנגלית מבוטא "אל הוּרה"; משמעות השם: "החופשית") הוא ערוץ טלוויזיה מבוסס לוויין. ערוץ אל-חורה משודר מארצות הברית, בשפה הערבית, בחסות ממשלת ארצות הברית ומכוון לדעת הקהל הערבית במדינות ערב. הוא החל את שידוריו ב-14 בפברואר 2004, ב-22 מדינות ברחבי המזרח התיכון. כמו כל צורות הדיפלומטיה הציבורית של ארצות הברית, תחנה זו אסורה לשידור בתוך ארצות הברית עצמה תחת חוק סמית-מונדט (1948), העוסק בענייני איסור שידורי תעמולה. הערוץ הוקם בתגובה לערוצי הלוויין הערביים אל-ג'זירה ואל-ערביה, כמשקל-נגד במישור התעמולתי (הקרוי גם "שדה הקרב התקשורתי"). כתב החדשות הבכיר של הערוץ הוא יחיא קאסם הישראלי. קול אמריקה רדיו סאווא מדיה וקבצים בנושא אל-חורה בוויקישיתוף אתר האינטרנט הרשמי של אל-חורה (בערבית) אל-חורה, ברשת החברתית פייסבוק אל-חורה, ברשת החברתית אקס (טוויטר) אל-חורה, ברשת החברתית אינסטגרם אל-חורה, ברשת החברתית LinkedIn אל-חורה, סרטונים בערוץ היוטיוב ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
מחלקת המודיעין והביטחון (אלג'יריה)

מחלקת המודיעין והביטחון של אלג'יריה (בערבית: إدارة الاستخبارات والأمن, בצרפתית: Département du Renseignement et de la Sécurité) היה השירות החשאי המרכזי של אלג'יריה שעסק באיסוף ביון חוץ וביטחון פנים. הסוכנות הוקמה בתקופת מלחמת העצמאות של אלג'יריה, על ידי עבדלחאפיד בוסוף שהנהיג את הרשת הלאומית והבינלאומית של החזית האלג'יראית לשחרור לאומי. הארגון הפך למקצועי ומאורגן החל משנת 1962, כאשר נטל לעצמו את סוכנויות הביון הצרפתיות כמודל לחיקוי. בשנת 2016 המחלקה פורקה ל-3 גופי ביון נפרדים, מנגנון ביון, שירות ביטחון פנים ומינהל טכני. עבדלחאפיד בוסוף (1954-1958), ראש מנגנון המודיעין של החזית לשחרור לאומי חוארי בומדיין (1958-1965), ראש מנגנון המודיעין של החזית לשחרור לאומי וראש מחלקת המודיעין והביטחון הראשון כשדי מרבאח (1965-1978) יאזיד זרחוני (1979-1981) לקחאל אייאת' (1981-1988) מוחמד בטצ'ין (1988-1990) מוחמד מדיין (מאז 1990) ערך זה הוא קצרמר בנושא אלג'יריה ובנושא צבא. אתם מוזמנים לתרום לוויקיפדיה ולהרחיב אותו.
In Absentia

In Absetia (לטינית: "בהיעדר") הוא אלבום של להקת פורקיופיין טרי. באלבום זה, פורקיופיין טרי התרחקו מהסגנון המוזיקלי שהופיע באלבומיהם המוקדמים. הסגנון באלבומים הקודמים נטה לכיוון המוזיקה הפסיכדלית, אולם באלבום זה השתנה הסגנון. הלהקה אמנם שמרה על הז'אנר המקורי, איכות ההקלטה, האפקטים וכלי הנגינה, אבל באלבום זה ניכרת השפעה מכיוון מוזיקת המטאל. אלבום זה מייצג את התמורה החלה במוזיקת הלהקה. גם האלבום הבא של הלהקה, Deadwing, ממשיך את הקו שהלהקה התחילה ב־In Absentia, מוזיקה כבדה יותר, רועשת יותר, אפלה יותר ומלנכולית קמעה. מידע על האלבום In Absentia באתר MusicBrainz מידע על האלבום In Absentia באתר AllMusic האלבום In Absentia באתר Discogs
1875 בארצות הברית

1875 בארצות הברית הייתה השנה בה חגגה ארצות הברית 99 שנה מיום היווסדה. הנשיא: יוליסס ס. גרנט (המפלגה הרפובליקנית) סגן הנשיא: הנרי וילסון (המפלגה הרפובליקנית) עד 22 בנובמבר, התפקיד לא היה מאויש פרק זה לוקה בחסר. אנא תרמו לוויקיפדיה והשלימו אותו. 12 בפברואר – המטאוריט "הומסטד" מתרסק באיווה 1 במרץ – הקונגרס של ארצות הברית העביר את חוק זכויות האזרח (Civil Rights Act of 1875) אשר אסר על אפליה גזעית במקומות ציבוריים ובבחירת חבר מושבעים. 3 במרץ – הקונגרס מעביר את החוק "Page Act of 1875" אשר נחקק במטרה להתמודד עם ההגירה מסין ויפן. זהו היה החוק הראשון שאסר את כניסתם של מהגרים אשר נחשבו ל"בלתי רצויים" לארצות הברית. החוק החדש סווג כ"מהגרים בלתי רצויים" את המהגרים האסייאתים שהגירו לארצות הברית במטרה לעבוד כשכירים, כל הנשים האסיאתיות שעסקו בזנות ואת כל האנשים אשר נחשבו לאסירים בארצות המוצא שלהם. 30 באוקטובר – ארגון האגודה התאוסופית נוסד בניו יורק. 6 בנובמבר – ספינת הקיטור "SS Pacific" שוקעת למצולות לאחר שהיא מתנגשת בספינה "SS Orpheus" בחלקו הדרום מערבי של קייפ פלאטרי שבמדינת וושינגטון. לפחות 318 אנשים נהרגו באירוע. 22 בינואר – דייוויד גריפית', במאי קולנוע אמריקאי (נפטר ב-1948) 2 באפריל – וולטר קרייזלר, תעשיין אמריקאי (נפטר ב-1940) 6 במאי – ויליאם ד. ליהי, מפקד סגל הפיקוד העליון של צבא ארצות הברית (נפטר ב-1959) 11 במאי – הרייט קווימבי, הטייסת האמריקאית הראשונה (נהרגה בתאונת טיסה ב-1912) 4 ביולי – לירוי ווטרמן, ארכאולוג של המזרח התיכון, חוקר התנ"ך ופרופסור לספרות המזרח התיכון ולשפות שמיות (נפטר ב-1972) 1 בספטמבר – אדגר רייס בורוז, סופר אמריקאי, יוצרו של טרזן (נפטר ב-1950) 17 במאי – ג'ון ברקינרידג', סגן נשיא ארצות הברית (1861-1857) (נולד ב-1821) 30 ביולי – ג'ורג' פיקט, גנרל בצבא קונפדרציית מדינות הדרום במלחמת האזרחים האמריקנית, מפקד בקרב גטיסברג (נולד ב-1825) 31 ביולי – אנדרו ג'ונסון, נשיאה ה-17 של ארצות הברית (נולד ב-1808) 22 בנובמבר – הנרי וילסון, סגן נשיא ארצות הברית (1873-1875), סנאטור של מדינת מסצ'וסטס, פעיל נגד סחר העבדים (נולד ב-1812) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
בני גל

בני גל (1944 – 2 באוגוסט 2021) היה פרסומאי ומאמן אישי ישראלי. בני גל נולד בשם בן-ציון יוסף גלסטר בארגנטינה, ובהיותו בן שלוש עלה לישראל עם אביו ואחיו. הוא גדל בקיבוץ בית אורן שבכרמל, שם למד בבית הספר היסודי והעל-יסודי. את שירותו הצבאי עשה בחיל הצנחנים, ובתום השירות החל לעסוק במכירת ציוד חקלאי, אחר כך בשיווק, ועם הזמן החל להתוודע לתחום הפרסום. בשנת 1968 פתח יחד עם שותף את משרד הפרסום "גל-שרגאי". כעבור זמן נסע לגרמניה ללימודי קולנוע וטלוויזיה. כששב ארצה החל בלימודי מנהל עסקים במכללה למנהל, ועבד בפרסום "פלד". בשנת 1973 החל בתהליך חזרה בתשובה אשר במהלכו למד בישיבות חרדיות. במשך שנה התגורר בביתו של הרב צבי יהודה הכהן קוק, ומאז הוא החשיב אותו לאביו הרוחני. בשנות ה-70 היה חבר מזכירות גוש אמונים. בתחילת שנות ה-80 הקים את משרד הפרסום "פרסום גל" – המתמחה בפרסום למגזר החרדי-דתי. המיזם המשמעותי הראשון של המשרד היה שיווקה של העיר החרדית עמנואל בשומרון. לפני מספר שנים הוא התאחד עם "פרסום אורן" ונקרא כיום "פרסום גל-אורן". ב-1992 התחיל גל בקריירה חדשה בתחום האימון (Coaching) כמאמן לתאגידים, חברות ופרטיים. בשנת 2005 עזב גל את עולם הפרסום והחל להקדיש את זמנו ללימוד בבית מדרש "רעוא" ובבית הספר לפסיכולוגיה יהודית של הרב יצחק גינזבורג ולפיתוח מודל האימון היהודי. בני גל התגורר בעבר בקריית ארבע ובבית אל, לאחר מכן התגורר בשכונת גבעת המבתר ובשכונת קטמון בירושלים. היה נשוי לשרה לבית אביצדק (רקובסקי), פרסומאית, אחותה של מרים לפיד. היה אב לשישה וסב לשבעה עשר נכדים. במקביל לקריירה שפיתח בעולם האימון המשיך גל לשמש כיו"ר דירקטוריון חברת "פרסום גל". את מקומו בניהול משרד הפרסום תפס בנו מאיר גל, לשעבר חתנו של רפאל הלפרין. נפטר ב-2 באוגוסט 2021. ארץ תאני וענבי איש חוצה ישראל, הוצאת תום, 2016. סודות הקאוצ'ינג היהודי אתר האינטרנט הרשמי של בני גל דבורה גינזבורג, ‏אלוקים אוהב גם אתכם: מה זה קואוצ'ינג יהודי?, באתר ‏מאקו‏, 19 באוקטובר 2011 עפרה לקס, הגל החדש, באתר ערוץ 7, 25 במאי 2006 אימון אישי עם בני גל - תוכניות ברדיו קול ברמה על יסודות האימון היהודי - ריאיון עם בני גל במגזין חב"ד עפרה לקס, עניין אישי עם בני גל, באתר ערוץ 7, 8 בנובמבר 2012 בני גל (1944-2021), דף שער בספרייה הלאומית הלך לעולמו הפרסומאי בני גל, באתר ערוץ 7, 2 באוגוסט 2021
1874 בארצות הברית

1874 בארצות הברית הייתה השנה בה חגגה ארצות הברית 98 שנה מיום היווסדה. הנשיא: יוליסס ס. גרנט (המפלגה הרפובליקנית) סגן הנשיא: הנרי וילסון (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 1 בינואר – איחוד הברונקס לתוך העיר ניו יורק 13 בינואר – המהומות בכיכר טומפקינס: משטרת ניו יורק פיזרה בכוח הפגנה של אלפי מובטלים בכיכר טומפקינס שבניו יורק באמצעות אלות. מאות מפגינים נפצעו במהלך העימות עם כוחות המשטרה. ההפגנה אשר נערכה באזור הממוקם כיום באזור האיסט וילג' הייתה באותה העת ההפגנה הגדולה ביותר שראתה העיר ניו יורק מעודה. 18 במרץ – מילרד פילמור, הנשיא ה-13 של ארצות הברית, נפטר משבץ מוחי בבאפלו שבניו יורק. 18 במרץ – הוואי חתמה על הסכם עם ארצות הברית אשר העניק לארצות הברית זכויות מסחר בלעדיות בהוואי. 20 במאי – לוי שטראוס וג'ייקוב דייוויס מקבלים פטנט עבור מכנס ג'ינס כחול עם מסמרי נחושת. המחיר של מכנסי הג'ינס באותה העת היה 13.50 דולרים ל-12 מכנסיים. 1 ביולי – גן החיות של פילדלפיה, גן החיות הציבורי הראשון בארצות הברית, נפתח לציבור 28 בספטמבר – מלחמות האינדיאנים: קרב קניון פאלו דורו - כוחותיו של קולונל רונלד מקנזי פושטים על מחנה פליטים של שבט הקומאנצ'י ושבט הקיאווה בקניון פאלו דורו שבטקסס. רבים מהאינדיאנים הצליחו לברוח מהמחנה. במהלך האירוע נהרגו יחסית מעט אנשים אך משום שכוחותיו של מקנזי השמידו את המחנה והשתלטו על אספקת החורף של השבטים האינדיאנים, רובם נאלצו לבסוף לחזור לשמורת פורט סיל במהלך נובמבר. 5 בינואר – יוסף ארלנגר, רופא יהודי-אמריקאי, חתן פרס נובל לפיזיולוגיה ורפואה (נפטר ב-1965) 3 בפברואר – גרטרוד שטיין, סופרת אמריקאית (נפטרה ב-1946) 17 במרץ – סטיבן שמואל וייז, ממנהיגי יהדות ארצות הברית במחצית הראשונה של המאה העשרים (נפטר ב-1949) 26 במרץ – רוברט פרוסט, משורר אמריקאי (נפטר ב-1963) 10 באוגוסט – הרברט קלרק הובר, נשיאה ה-31 של ארצות הברית (נפטר ב-1964) 26 בספטמבר – לואיס היין, צלם אמריקאי (נפטר ב-1940) 8 במרץ – מילרד פילמור, הנשיא ה-13 של ארצות הברית (נולד ב-1800) 19 במאי – תיאודור ליכטנהיין, שחמטאי אמריקאי (נולד ב-1829) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
קנדה מאסטרס

טורניר קנדה מאסטרס או בשמו המסחרי גביע רוג'רס על שם חברת התקשורת הקנדית "Rogers Communications", הוא טורניר טניס שנתי משולב בסבב ה-WTA לנשים וסבב ה-ATP לגברים הנערך בקנדה. הטורניר, שנערך על משטח קשה, הוא אחד מהיוקרתיים ביותר בעולם הטניס, כאשר הוא נמצא בקטגוריות הגבוהות, הן עבור סבב הגברים, בקטגוריית המסטרס 1000, והן בסבב הנשים, בקטגוריית פרמייר 5. זהו אחד הטורנירים הוותיקים ביותר בעולם, ואשר החל במאה ה-19, כשתחרות הגברים הראשונה נערכה ב-1881, ותחרות הנשים הראשונה נערכה ב-1892. תחרויות הגברים ותחרויות הנשים לא נערכות במקביל, ואף לא באותה עיר, אלא בשני אצטדיונים שונים: אחד במונטריאול והשני בטורונטו, כשכל אחד מהם הוא בעל קיבולת של כ-12,000 מושבים. בשנים אי זוגיות תחרות הגברים נערכת במונטריאול ותחרות הנשים בטורונטו, ובשנים זוגיות מתהפך הגלגל. מדיה וקבצים בנושא קנדה מאסטרס בוויקישיתוף אתר האינטרנט הרשמי של קנדה מאסטרס (באנגלית ובצרפתית) קנדה מאסטרס, ברשת החברתית אקס (טוויטר) ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
אפרים ווסרפוגל

אפרים ווסרפוגל (נולד באושוויץ ב-1943) הוא כלכלן ישראלי, עולה מצרפת, מנהל ויזם בתעשיית הרכב. ווסרפוגל נולד בשם פרנסואה ווסרפוגל (בצרפתית: François Wasservogel) בכלא הסמוך למחנה המוות אושוויץ בעיצומה של מלחמת העולם השנייה. אביו, יוסף צימר, פסנתרן, מתמטיקאי ובנו של הרב שמעון צימר מבוקרשט, נרצח על ידי הנאצים עוד לפני לידתו. אימו, מרים לבית וינגר, עורכת דין יהודייה פולניה, שמרה במהלך מאסרה על זהותה הבדויה כנוצרייה, וכך שרדה. לאחר שחרור אושוויץ עברה אמו לפריז ושם נישאה למשה ווסרפוגל, יהודי מברלין, שהוצג לילד כאביו ונתן לו את שמו. רק ב-1984, כשהייתה על ערש דווי, גילתה לו אמו את זהותו של אביו הביולוגי. ווסרפוגל גדל הרחק מן הדת היהודית. הוא למד מתמטיקה וכלכלה באוניברסיטה העירונית של פריז, ובהמשך שימש כשליח מטעם ממשלת צרפת לוונצואלה. במקביל השלים דוקטורט בכלכלה. פייר דרייפוס, נשיא חברת רנו, מינה אותו ב-1968 לעוזרו האישי, וב-1969, בגיל 25, לסמנכ"ל, ממונה על המחלקה לפיתוח מוצרים. ווסרפוגל נטל חלק מרכזי בפיתוח המכונית החדשה רנו 5, ובמשך כשנה היה אחראי גם לקבוצת המרוצים של רנו. ב-1977 עזב את רנו, והיה סגן נשיא בחברת באטל, המתמחה באינטגרציה בין תעשיית ההייטק לתעשיית הרכב. ב-1986 מונה לראש מחלקת הרכב בחברת הפלדה 'אוזינור', שהייתה ספקית הפלדה השנייה בגודלה בעולם לתעשיית הרכב. ווסרפוגל עלה לישראל ב-1996, בעקבות תהליך איטי של חזרה בתשובה שיזמה רעייתו, והחל אחרי מותה של אמו. תחילה התגורר ברעננה, ואחר כך השתקע בבני ברק. במשך שנתיים פעל, במסגרת בנק הפועלים, במימון חברות ישראליות הפועלות בחו"ל. בהמשך מילא תפקידים שונים בתעשיית חלקי הרכב. ב-2005 מונה לנציג חברת רנו לנושא רכש גומלין בישראל. בדצמבר 2007 השתלב ווסרפוגל, כאחד מנציגיה של רנו, בפרויקט המכונית החשמלית של בטר פלייס, אך כבר במהלך 2008 עזב את הפרויקט והפך לאחד ממבקריו. בראיון ב-2010 אמר: "כמהנדס אני חייב להודות שהיום אנחנו לא יודעים כיצד לאפסן חשמל... כפילוסוף או כאדם דתי, אני מאמין שלעולם לא נצליח לאפסן חשמל". ב-2009 הצטרף כדירקטור לחברת הסטרטאפ "ניואיצ'" (NewH), העוסקת בפיתוח מנוע הפועל על מימן המאופסן בתמיסת בורו-הידריד. במאי 2010 חתמה החברה על מסמך הבנות עם חברת פיג'ו, ולפיו תשתתף בפיתוח מכוניות המונעות במימן. Francois Wasservogel, L'auto immobile (1977) ‏ Changing the Gears of the Spirit באתר "Arachimusa". ‏מאושוויץ דרך רנו לבני ברק, מתוך עיתון המודיע, באתר "אחינו". שי ניב ודובי בן גדליהו, ‏"רנו מתכוונת לבנות בישראל מכונית חשמלית מ-א' עד ת'", באתר גלובס, 17 בדצמבר 2007. ליאור גוטמן, ראיון כלכליסט: בצרפת המצאתי את הרנו 5, בבני ברק התנגשתי ברכב החשמלי, באתר כלכליסט, 24 ביוני 2009. ליאור גוטמן ותומר הדר, בלעדי ל"כלכליסט": NewH הישראלית תבנה מנוע מימן עם פיז'ו, באתר כלכליסט, 25 במאי 2010. ורד קלנר, ‏"עם מכונית חשמלית לא למצוא חניה יהיה טרגדיה; אם לא יהיה שקע במקום שחנינו, לא נוכל לחזור הביתה", באתר גלובס, 12 ביוני 2010. ‏ Changing the Gears of the Spirit הדס מנור, ‏במחצית 2005: 80 חברות זרות התחייבו לרכש גומלין בהיקף 150 מיליון דולר, באתר גלובס, 25 בינואר 2009 ראו גם ליאור גוטמן, "המודל של בטר פלייס לא הגיוני הן ברמה ההנדסית והן ברמה הפיננסית", באתר כלכליסט, 9 באוקטובר 2012
תרמי

האם התכוונתם ל... תרמי: בידוד תרמי – מזעור מעבר חום בין שני גופים בעלי טמפרטורה שונה דימות תרמי – דימות המתבצע על בסיס קליטת קרינה תת-אדומה, הנפלטת מכל עצם בעל טמפרטורה מעל לאפס המוחלט הלם תרמי – מצב שבו חומר נשבר או נסדק עקב חימום או קירור מהיר מדי התפשטות תרמית – הנטייה של החומר לשינוי הנפח כתגובה לשינוי טמפרטורה זיהום תרמי – הפרעה המשנה את הטמפרטורה בסביבה, לרוב כתוצאה מפעילות טבעית כוס תרמית – כוס בעלת דפנות כפולות, עשויות פלסטיק או נירוסטה, שביניהן אוויר, המספקות בידוד תרמי, כך שהכוס משמרת את טמפרטורת הנוזל שבתוכה מפסק אוטומטי מגנטי תרמי (מאמ"ת) – סוג של מבטח - רכיב חשמלי שנועד להגן מפני זרמי יתר: קצר או עומס יתר צימוד תרמי – אינטראקציה בין שתי מערכות תרמודינמיות (או יותר), בה מתאפשר חילוף אנרגיה תרמית בין המערכות על ידי הולכת חום צמד תרמי – חיבור של שתי מתכות שונות שיוצר הפרש מתחים התלוי בטמפרטורה שקע תרמי – שקע ברומטרי הנוצר עקב עליית אוויר חם בסביבה קרה שרוול תרמי – כיסוי לאורך החלק החיצוני של קניהם של תותחים בקטרים גדולים. מורכב בדרך כלל על תותחי טנקים. תרמית: אנרגיה תרמית או אנרגיית חום – חלק האנרגיה של מערכת או גוף מסוימים, שמיוחס לטמפרטורה שלו מוליכות תרמית או מוליכות חום – תכונה של חומר להעביר חום, כאשר מעבר החום הוא מעבר האנרגיה התרמית בחומר, מאנרגיה גבוהה לאנרגיה נמוכה ספל תרמי – ספל בעל דפנות כפולות, עשויות פלסטיק או נירוסטה, שביניהן אוויר, המספקות בידוד תרמי, כך שהספל משמר את טמפרטורת הנוזל שבתוכו קרינה תרמית או קרינת חום – קרינה אלקטרומגנטית הנפלטת מגוף כתוצאה מהתנועה התרמית של החלקיקים הטעונים המרכיבים אותו
רבי יצחק בר אבא

רבי יצחק בר אבא היה אמורא בדור השלישי לאמוראי בבל, חבירו של רבי זירא ואביי. ככל הנראה היה בן ארץ ישראל, ולכן נקרא בשם "רבי", ובא לבבל בתקופה שבה באו שאר אמוראי א"י לבבל. זאת לפי הגרסה שלפנינו - "רבי יצחק בר אבא". לעומת זאת, בספרי ראשונים אחרים הוא מוזכר כ"רב יצחק בר אבא", ולפי זה כנראה שהיה אמורא בבלי. הרב אהרן הימן, "רבי יצחק בר אבא", תולדות תנאים ואמוראים, לונדון, תר"ע, חלק ב, עמודים 784, באתר היברובוקס משה יהודה בלוי (עורך), "רבי יצחק בר אבא", יחוסי תנאים ואמוראים, ברוקלין ה'תשנ"ד, עמודים תקפ"ג-תקפ"ה, באתר היברובוקס ראו תלמוד בבלי, מסכת זבחים, דף ה', עמוד ב'. היימן. רבינו יהודה משפירא רבו של הרוקח, בספרו ערכי תנאים ואמוראים בערכו
אסייתים

אסייתים הם אנשים שמקורם ביבשת אסיה. עם זאת, השימוש במונח אינו אחיד, ולעיתים הוא מתייחס רק לאנשים שמקורם בחבל ארץ מסוים באסיה. אף על פי שהתיאור מבוסס על מקום מגורים, הוא לרוב נחשב לכזה המתייחס למוצא אתני או גזע. באנגלו-אמריקה (בעיקר בארצות הברית) המונח "אסייתים" מתייחס בעיקר לאנשים שמוצאם במזרח אסיה ובדרום-מזרח אסיה, אך בבריטניה מתייחס המונח דווקא לאנשים שמוצאם בדרום אסיה. במדינות אחרות (כמו בחלק ממדינות אירופה) המונח מתייחס לאנשים שמוצאם ביבשת אסיה, ללא קשר למיקום ביבשת עצמה. בארצות הברית לא נהוג לכנות "אסייתים" אנשים ממרכז אסיה או מדרום-מערב אסיה. אמריקאים אסייתים מדיה וקבצים בנושא אסייתים בוויקישיתוף "Asian". Merriam-Webster's Online Dictionary. United States National Library of Medicine. Medical Subject Headings. 2004. November 17, 2006.[1]: Asian Continental Ancestry Group is also used for categorical purposes. Aspinall, Peter J. Oxford Journals. Journal of Public Health. 2003. October 26, 2006. Lee, Sandra S. Mountain, Joanna. Barbara, Koening A. The Meanings of Race in the New Genomics: Implications for Health Disparities Research. Yale University. 2001. October 26, 2006. National Statistics. Ethnicity. 2005. August 27, 2006 Barnes, Jessica S. and Bennett, Claudett E. The Asian Population: 2000; Census 2000 Brief. 2002. September 1, 2006. Color Q World. Clarifying the Definition of Asian. 2005. October 1, 2006. The New Oxford Dictionary of English. 2001. New York: Oxford University Press. Lee, Sharon M. Population Reference Bureau. Asian Americans Diverse and Growing. 2006. September 10, 2006. ערך זה הוא קצרמר בנושא אישים ובנושא אסיה. אתם מוזמנים לתרום לוויקיפדיה ולהרחיב אותו.